CELEX: 62014TN0847
Language: hu
Date: 2014-12-30 00:00:00
Title: T-847/14. sz. ügy: 2014. december 30-én benyújtott kereset – GHC kontra Bizottság

16.2.2015   
            
            
               HU
            
            
               Az Európai Unió Hivatalos Lapja
            
            
               C 56/28
            
         2014. december 30-én benyújtott kereset – GHC kontra Bizottság
   (T-847/14. sz. ügy)
   (2015/C 056/39)
   Az eljárás nyelve: német
   
      Felek
   
   
      Felperes: GHC Gerling, Holz & Co. Handels GmbH (Hamburg, Németország) (képviselő: D. Lang ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2014. október 31-i 2014 C(2014) 7920 bizottsági végrehajtási határozatot, valamint a felperes számára 2015-re vonatkozóan a fluorozott szénhidrogének forgalomba hozatala tekintetében kiosztott kvótát abban a részében, amelyben a felperes számára ezek túlságosan alacsony referenciamennyiséget, és 2015-re túlságosan kis kvótát határoznak meg;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes három jogalapra hivatkozik:
   
               1.
            
            
               Az első jogalap: az 517/2014/EK rendelet (1) megsértése
               
                           —
                        
                        
                           A felperes e tekintetben azzal érvel, hogy az alperes a felperes számára túlságosan alacsony referenciamennyiséget határozott meg, és túlságosan kis kvótát osztott ki 2015-re vonatkozóan. Azt kifogásolja, hogy a Bizottság a számítása során figyelembe vette a tartalékoknak a referenciaévekben való változásait.
                        
                     
                           —
                        
                        
                           A felperes előadja, hogy az 517/2014 rendelet szövege, keletkezésének története, rendszere és szelleme nem indokolja a tartalékok változásainak a figyelembe vételét.
                        
                     
                           —
                        
                        
                           E jogalap keretében a felperes azzal érvel, hogy a tartalékok éves változásai nem alkalmasak a ténylegesen forgalomba hozott mennyiségeknek a gyártónak nem minősülő importőrök és exportőrök tekintetében való megállapítására, és a megállapításokat a felperes kárára torzítják.
                        
                     
         
               2.
            
            
               A második jogalap: Az Európai Unió Alapjogi Chartájának 20. cikkében előírt, az egyenlőségre vonatkozó elv megsértése
               
                           —
                        
                        
                           A felperes e tekintetben arra hivatkozik, hogy a tartalékoknak a referenciaévekben való éves változásainak a figyelembe vétele miatt hátrányos bánásmódban részesül azon importőrökhöz képest, amelyek a referenciaév során a tartalékaikat átruházzák, és nem képeztek tartalékot az év végén túlmenően.
                        
                     
                           —
                        
                        
                           Ezenfelül a felperest, mint importőrt a gyártókkal szemben is hátrányos bánásmódban részesítik, mivel az éves tartalékok változásainak a gyártók tekintetében való figyelembe vétele alkalmas arra, hogy a ténylegesen forgalomba hozott mennyiségeket megfelelően állapítsák meg, míg azok a felperes esetében a felperes kárára torzulnak.
                        
                     
         
               3.
            
            
               A harmadik jogalap: Az EUMSZ 296. cikk szerinti indokolási kötelezettség megsértése
               
                           —
                        
                        
                           A felperes e tekintetben különösen azzal érvel, hogy a megtámadott határozat nem felel meg az indokolási kötelezettségre vonatkozó követelményeknek, és különösen nem állapítható meg, hogy megjelölt tonna-CO2-egyenérték a felperes esetében hogyan tevődik össze.
                        
                     
         
      (1)  A fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-I 517/2014/EU európai parlamenti és tanácsi rendelet (HL L 150., 196. o.)